Diari Oficial de la Generalitat Valenciana


Sumari del DOGV 7017, del 06-05-2013 (2013/4464)

RESOLUCIÓ de 30 d'abril de 2013, de la Direcció General de Recursos Humans, per la qual es convoca la provisió, pel sistema de lliure designació, de llocs de treball vacants de naturalesa funcionarial en la Conselleria de Benestar Social, Convocatòria número 4/2013.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7017

Data del DOGV
:   06-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/4464


Data del document
:   30-04-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 30 d'abril de 2013, de la Direcció General de Recursos Humans, per la qual es convoca la provisió, pel sistema de lliure designació, de llocs de treball vacants de naturalesa funcionarial en la Conselleria de Benestar Social, Convocatòria número 4/2013. [2013/4464]
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i amb l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis que el despleguen establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.
Vist que hi ha uns quants llocs de treball vacants en la Conselleria de Benestar Social el sistema de provisió dels quals és el de lliure designació, d'acord amb el que disposen l'article 102 de la Llei d'Ordenació i Gestió de la Funció Pública Valenciana i les relacions de llocs de treball publicades, aprovades per la Resolució de 30 de juliol de 2010, d'esta Direcció General (DOCV 6326, 5.08.2010), actualitzades per la Resolució de 9 de març de 2011 (DOCV 6478, 11.03.2011), i fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, així com per l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:
Primer
Convocar, per a proveir-los pel sistema de lliure designació, els llocs de treball que es detallen en l'annex III de la present resolució.
Segon
Aprovar les bases que regiran la present convocatòria i que figuren en l'annex I.
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes a comptar des de l'endemà de la publicació, o, alternativament, interposar un recurs contenciós administratiu davant del Jutjat Contenciós Administratiu de la ciutat de València, o d'aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.
València, 30 d'abril de 2013.- La directora general de Recursos Humans: Ana Brugger Navarro.
ANNEX I
Bases de la convocatòria
Primera. Requisits de participació
Podrà participar en esta convocatòria el personal funcionari de carrera de l'Administració de la Generalitat que reunisca els requisits i les condicions que establix la normativa vigent i, en particular, els requisits per a la provisió dels llocs de treball que es detallen en l'annex III de la present resolució, d'acord amb la relació de llocs de treball actualitzada.
Els requisits de participació hauran de complir-se en la data de finalització del termini de presentació de sol·licituds i mantindre's fins a la presa de possessió.
Estos requisits hauran d'acreditar-se dins del termini de presentació d'instàncies per mitjà d'una còpia, degudament compulsada, de la documentació que acredite que es complixen, llevat que consten anotats en el Registre de Personal de la Generalitat.
Segona. Sol·licituds de participació
La sol·licitud, adaptada al model que es publica en l'annex II i que es troba disponible en la pàgina web de la Generalitat (, Guia PROP, Ocupació pública), haurà de presentar-se, en el termini de 10 dies naturals comptats des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria d'Hisenda i Administració Pública (carrer del Sant Calze, número 2, de València), en els dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
Junt amb la sol·licitud, s'haurà de presentar un currículum on es facen constar les dades que es crega oportú posar de manifest i que siguen rellevants als efectes de l'exercici de les funcions assignades al lloc de treball, i adjuntar-hi la documentació justificativa corresponent, llevat que conste anotada en el Registre de Personal de l'Administració de la Generalitat, i en este cas no serà necessari aportar-la i serà suficient esmentar-la en la sol·licitud.
Una vegada presentada la documentació en el registre d'entrada, es remetran la sol·licitud i el curriculum, en format PDF, a l'adreça de correu electrònic .
Tercera. Òrgan tècnic de provisió
L'òrgan tècnic de provisió de la present convocatòria tindrà la composició següent:
Titulars:
Presidenta:
Begoña Meléndez Pérez, Conselleria de Benestar Social.
Vocals:
- Roque Verdú Gallardo, Conselleria de Benestar Social.
- Luis Gimeno Gasca, Conselleria de Benestar Social.
- Marisa Viciano Aguirre, Conselleria d'Hisenda i Administració Pública.
Vocal secretària:
Ana Masiá Llorca, Direcció General de la Recursos Humans.
Suplents:
Presidenta:
Gracia Mateu Pascual, Conselleria de Benestar Social.
Vocals:
- Carmen Vilanova Amat, Conselleria de Benestar Social.
- Juan Carlos Gil Jaén, Conselleria de Benestar Social.
- Remedios Collado Belda, Conselleria d'Hisenda i Administració Pública.
Vocal secretari:
Alfonso Rodríguez Villalba, Direcció General de Recursos Humans.
L'òrgan tècnic de provisió tindrà la consideració d'òrgan col·legiat de l'Administració i, com a tal, estarà sotmés a les normes contingudes en la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Quarta. Proposta d'adjudicació
A la vista de les sol·licituds presentades, la Subsecretaria de la Conselleria de Benestar Social emetrà un informe sobre la persona que, si és el cas, considere més idònia per a l'exercici de cada un dels llocs de treball.
Una vegada evacuat l'esmentat informe, l'òrgan tècnic de provisió, amb la comprovació prèvia del compliment dels requisits de provisió del lloc de treball i de les normes que regixen la present convocatòria, formularà proposta d'adjudicació, que es farà pública en el tauler d'anuncis dels Servicis Centrals de València i dels servicis territorials de Castelló, Alacant i València, de la Conselleria d'Hisenda i Administració Pública, i en la pàgina web de la Generalitat (, Guia PROP, Ocupació pública), i es concedirà a les persones interessades un termini de 10 dies hàbils per a al·legar i justificar el que estimen pertinent.
Les al·legacions s'adreçaran a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer del Miquelet, 5, 46618, València) en la forma establida en la base segona, i a l'adreça de correu electrònic .
Una vegada finalitzat el termini d'al·legacions, l'òrgan tècnic de provisió estudiarà i resoldrà les possibles al·legacions i elevarà la seua proposta d'adjudicació a la Conselleria de Benestar Social.
Quinta. Resolució de la convocatòria
A la vista de l'anterior, el titular de la Conselleria resoldrà, de conformitat amb el que establix l'article 102 de la Llei d'Ordenació i Gestió de la Funció Pública Valenciana, bé l'adjudicació a les persones que considere més idònies per a l'exercici dels llocs de treball, bé que es declaren deserts, inclús si hi ha personal que reunix els requisits exigits, si considera que cap persona és idònia per a exercir-los.
En el primer cas, la resolució haurà d'indicar expressament la data en què haurà d'efectuar-se la presa de possessió i, si és el cas, el cessament en l'actual lloc de treball.
Eixa resolució serà remesa a la Direcció General de Recursos Humans perquè es publique en el Diari Oficial de la Comunitat Valenciana.
Sexta. Termini de resolució
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.
ANNEX II / ANEXO IIANEXO III / ANNEX III
CONSELLERIA DE BENESTAR SOCIAL
Lloc Denominació Classificació Pro Ob. Localitat Denominació Centre Requisits
Puesto Denominación Clasificación Pro Ab. Localidad Denominación Centro Requisitos

5975 IMJ SERV.GESTIÓ PROGRAMES DE F A 26E049 LD VALENCIA DIRECCIÓ GENERAL D'FAMÍLIA I - Grupo A
FAMILIA I CONCILIACIÓ Sector: General DONA
Funcions / Funciones:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Lloc Denominació Classificació Pro Ob. Localitat Denominació Centre Requisits
Puesto Denominación Clasificación Pro Ab. Localidad Denominación Centro Requisitos

18358 CAP SERV. DE PREVENCIÓ I F A 26E047 LD VALENCIA DIRECCIÓ GENERAL DEL MENOR - Grupo A
ACOLLIMENT RESIDENCIAL Sector: Indistint G/E
Funcions / Funciones:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Lloc Denominació Classificació Pro Ob. Localitat Denominació Centre Requisits
Puesto Denominación Clasificación Pro Ab. Localidad Denominación Centro Requisitos

25285 SUBDIRECTOR/A GENERAL DEL F A 30E050 LD VALENCIA DIRECCIÓ GENERAL DEL MENOR - Grupo A
MENOR Sector: Indistint G/E
Funcions / Funciones:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Lloc Denominació Classificació Pro Ob. Localitat Denominació Centre Requisits
Puesto Denominación Clasificación Pro Ab. Localidad Denominación Centro Requisitos

26189 CAP SERV. ATENCIÓ AL MENOR F A 28E050 LD VALENCIA DIRECCIÓ GENERAL DEL MENOR - Grupo A
INFRACTOR Sector: Indistint G/E
Funcions / Funciones:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.